П Р Е Д Л О Г
   Скупштина градске општине Гроцка на седници одржаној дана_________2024. године на основу члана 68. и члана 69. Закона о локалним изборима („Сл.гласник РС“ бр. 14/22 и 35/24) и члана 38. Статута градске општине Гроцка („Сл. лист града Београда“, бр. 42/08, 17/10, 59/11, 36/13, 80/14, 80/19 и 68/20) доноси


О  Д  Л  У  К  У
О ПРЕСТАНКУ МАНДАТА ОДБОРНИЦЕ  У
СКУПШТИНИ ГРАДСКЕ ОПШТИНЕ ГРОЦКА


             I/   КОНСТАТУЈЕ СЕ ПРЕСТАНАК МАНДАТА одборнице у Скупштини градске општине Гроцка, Данијеле Главинић, са изборне листе БИРАМО ГРОЦКУ – Немања Тодоровић (Зелено – леви фронт, Не давимо Београд, Народни покрет Србије, Демократска странка, Еколошки устанак – Ћута, Покрет слободних грађана, Ново лице Србије), пре истека времена на које је изабрана, због поднете оставке.

      II/ Одлуку објавити на веб презентацији Републичке изборне комисије и у „Службеном листу града Београда“.


О б р а з л о ж е њ е


    Чланом 68. Закона о локалним изборима („Сл.гласник РС“ бр. 14/22 и 35/24) прописано је да одборник поднеси оставку у писменој форми, а потпис подносиоца мора бити оверен у складу са законом којим се уређује оверавање потписа као и да се иста подноси Скупштини у року од три дана од дана овере потписа подносиоца.

    Чланом 69. истог Закона прописано је да Скупштина доноси одлуку којом констатује да је одборнику престао мандат, одмах након што прими обавештење о разлозима за престанак његовог мандата на седници која је у току, односно на првој наредној седници, те да је у обавези исту објавити на веб презентацији Републичке изборне комисије.

   Имајући у виду да је одборница Данијела Главинић, са изборне листе БИРАМО ГРОЦКУ – Немања Тодоровић (Зелено – леви фронт, Не давимо Београд, Народни покрет Србије, Демократска странка, Еколошки устанак – Ћута, Покрет слободних грађана, Ново лице Србије) поднела оставку на одборнички мандат, дана 18.09.2024. године, оверену код јавног бележника Маје Божанић, ул. Краља Петра Првог бб, Калуђерица, бр. УОП-II: 3154-2024 те да је исту доставила Скупштини градске општине Гроцка дана 18. септембра 2024. године, заведену под бројем 112-106/2024, доноси се одлука као у диспозитиву.

УПУТСТВО О ПРАВНОМ СРЕДСТУ: Против ове одлуке може се поднети жалба Вишем суду у Београду у року од 7 дана од дана доношења исте.



СКУПШТИНА ГРАДСКЕ ОПШТИНЕ ГРОЦКА

                                                                                                                                
